ಡೆಡ್ಲಿ ಬ್ಲಾಕ್ ಫಂಗಸಗೆ ಇಬ್ಬರು ಬಲಿ, ದೇವತ್ಕಲ ಗ್ರಾಮಕ್ಕೆ ಶಾಸಕ ರಾಜುಗೌಡ ಭೇಟಿ ಯಾದಗಿರಿ ಜಿಲ್ಲೆಯ ಸುರಪುರ ತಾಲ್ಲೂಕಿನ ದೇವತ್ಕಲ ಗ್ರಾಮದಲ್ಲಿ ಬ್ಲಾಕ ಫಂಗಸಗೆ ಇಬ್ಬರು ಬಲಿಯಾದ ಹಿನ್ನೆಲೆಯಲ್ಲಿ ಇಂದು ಗ್ರಾಮಕ್ಕೆ ಶಾಸಕ ರಾಜುಗೌಡ ಭೇಟಿ ನೀಡಿ ಮಾಹಿತಿ ಪಡೆದರು. ಗ್ರಾಮದಲ್ಲಿ ಈಗಾಗಲೇ ಸೋಂಕಿತರ ಸಂಖ್ಯೆ ಹೆಚ್ಚಾಗಿದ್ದು ಜನರಲ್ಲಿ ಕೊತರೋನಾ ಭಯವಿಲ್ಲದಂತಾಗಿದೆ. ಗ್ರಾಮದಲ್ಲಿ ಕೋರೊನಾ ಮಹಾಮಾರಿಗೆ ಎಂಟು ಜನ ಮೃತಪಟ್ಟಿದ್ದು ಅದರಲ್ಲಿ ಇಬ್ಬರು ಬ್ಲಾಕ್ ಫಂಗಸಗೆ ಬಲಿಯಾಗಿದ್ದಾರೆ. ಸಧ್ಯ ಆರೋಗ್ಯ ಇಲಾಖೆವತಿಯಿಂದ ಗ್ರಾಮದಲ್ಲಿ ಕೊರೋನಾ ಪರೀಕ್ಷೆ ನಡೆಸುತ್ತಿದ್ದು ಒಂದೇ ದಿನ 15 ಜನ ಸೋಂಕಿತರು ಪತ್ತೆಯಾಗಿದ್ದಾರೆ. ಗ್ರಾಮದಲ್ಲಿ ಸೋಂಕಿತರ ಸಂಖ್ಯೇ ಹೆಚ್ಚಾದ ಹಿನ್ನೆಲೆಯಲ್ಲಿ ಗ್ರಾಮಕ್ಕೆ ಇಂದು ಸುರಪುರ ವಿಧಾನಸಭಾ ಕ್ಷೇತ್ರದ ಶಾಸಕರಾದ ನರಸಿಂಹ ನಾಯಕ ರಾಜುಗೌಡ ಭೇಟಿ ನೀಡಿ ಗ್ರಾಮಸ್ಥರಲ್ಲಿ ಜಾಗೃತಿ ಮೂಡಿಸಿದರು. ಸೋಂಕಿತರು ಕೋವಿಡ ಕೇಂದ್ರಕ್ಕೆ ದಾಖಲಾಗುವಂತೆ ತಿಳಿಸಿದರು. ರೋಗದ ಲಕ್ಷಣಗಳಿದ್ದವರು ಕೋವಿಡ ಪರೀಕ್ಷೆ ಮಾಡಿಸಿಕೊಳ್ಳುಬೇಕು ಮತ್ತು ಮಾಸ್ಕ ಧರಿಸಿ ಸಾಮಾಜಿಕ ಅಂತರ ಪಾಲಿಸುವಂತೆ ಸಾರ್ವಜನಿಕರಲ್ಲಿ ಮನವಿ ಮಾಡಿದರು. ಗ್ರಾಮದಲ್ಲಿ ಕೋವಿಡ ನಿಯಮದಂತೆ ಅಗತ್ಯ ಸಾಮಗ್ರಿಗಳ ಅಂಗಡಿಗಳಲ್ಲಿ ವ್ಯವಹರಿಸಿ ಸುಖಾ ಸುಮ್ಮನೆ ಮನ ಬಂದಂತೆ ಓಡಾಡಬೇಡಿ ಎಂದು ಜನರಲ್ಲಿ ಮನವಿ ಮಾಡಿದರು. Share